มรดกภาพยนตร์ของชาติ

มรดกภาพยนตร์ของชาติ เป็นโครงการของหอภาพยนตร์ (องค์การมหาชน) เพื่อขึ้นทะเบียนภาพยนตร์ที่มีคุณค่าของชาติและเสี่ยงต่อการสูญเสีย โดยโครงการจะจัดขึ้นในวันที่ 4 ตุลาคม ของทุกปี ซึ่งได้กำหนดให้เป็นวันอนุรักษ์ภาพยนตร์ไทย และมีการประกาศรายชื่อภาพยนตร์ไทยปีละครั้ง

**ประวัติ**
หอภาพยนตร์ (องค์การมหาชน) ได้กำหนดให้วันที่ 4 ตุลาคม เป็นวันอนุรักษ์ภาพยนตร์ไทย เพื่อรำลึกถึงวันที่ 4 ตุลาคม พ.ศ. 2509 วันที่คณะอนุกรรมการด้านการสื่อสารมวลชน ในคณะกรรมการชาติว่าด้วยองค์การการศึกษา วิทยาศาสตร์ และวัฒนธรรม แห่งองค์การสหประชาชาติ ซึ่งมี พระวรวงศ์เธอ พระองค์เจ้าเปรมบุรฉัตร ทรงเป็นประธาน จัดประชุมกันที่สถานีไทยโทรทัศน์ช่อง 4 บางขุนพรหม ที่ประชุมมีมติเสนอให้หอสมุดแห่งชาติเปิดแผนกเก็บรักษาฟิล์มภาพยนตร์ที่มีคุณค่าทางประวัติศาสตร์และศิลปวัฒนธรรมของชาติเพื่อให้ยุวชนรุ่นหลังได้เข้าศึกษาค้นคว้า แต่ข้อเสนอนี้ไม่มีการปฏิบัติอย่างแท้จริงแผนกเก็บรักษาฟิล์มภาพยนตร์จึงไม่เกิดขึ้น 
หอภาพยนตร์ (องค์การมหาชน) ได้จัดทำโครงการขึ้นทะเบียนมรดกภาพยนตร์ของชาติซึ่งเป็นเสมือนการทำบัญชีภาพยนตร์ไทยที่สำคัญและที่เสี่ยงต่อการสูญเสียของชาติ เพื่อดำเนินการอนุรักษ์ได้ทันการ โครงการนี้จะทำต่อเนื่องไปทุกปี โดยกำหนดให้มีการประกาศในวันที่ 4 ตุลาคม ของทุกปี เพื่อเป็นการรำลึกถึงวันประวัติศาสตร์และเป็นการสืบทอดและเชิดชูเจตนารมณ์ของที่ประชุมครั้งนั้น โดยได้จัดทำโครงการขึ้นทะเบียนมรดกภาพยนตร์ของชาติขึ้นครั้งแรก ในปี พ.ศ. 2554 เป็นต้นมา และมีการประกาศรายชื่อภาพยนตร์ไทยในทุกปี ซึ่งเป็นภาพยนตร์ที่ได้รับคัดเลือกจากกรรมการผู้ทรงคุณวุฒิจากหลากหลายสาขาอาชีพ โดยนำรายชื่อจากที่ได้รับการเสนอจากประชาชนรวมกับรายชื่อในคลังอนุรักษ์ของหอภาพยนตร์ มาคัดเลือกเพื่อขึ้นทะเบียนเป็นมรดกภาพยนตร์ของชาติ และเป็นหลักประกันว่าภาพยนตร์เหล่านี้จะได้รับการอนุรักษ์อย่างดีเพื่อส่งต่อให้ชนรุ่นหลังต่อไป 

**หลักเกณฑ์ในการพิจารณา**
หลักเกณฑ์ที่ใช้ในการพิจารณาคัดเลือกภาพยนตร์ขึ้นทะเบียนมรดกภาพยนตร์ของชาติ มีหลักเกณฑ์ทั้งหมด 6 หลักเกณฑ์ ดังนี้- เป็นภาพยนตร์ที่ถ่ายทอดเรื่องราวของ สถานที่ กาลสมัย บุคคล เหตุการณ์ ที่เกี่ยวข้องกับคนไทยและสังคมไทย ในมิติต่างๆ เช่น มานุษยวิทยา สังคมวิทยา เศรษฐกิจ การเมือง วัฒนธรรม ทั้งในฐานะปัจเจกและกลุ่มหรือมวลชน สามารถทำให้ผู้ชมเข้าถึงและเข้าใจมิติเหล่านั้นในเชิงประวัติศาสตร์หรือความทรงจำ- เป็นผลงานภาพยนตร์ที่สร้างสรรค์ อันแสดงถึงศิลปะวิทยาทางด้านภาพยนตร์- เป็นภาพยนตร์ที่มีความโดดเด่นเป็นพิเศษ มีเอกลักษณ์เฉพาะตัว เช่น การนำเสนอภาพยนตร์นั้นไม่ว่าการถ่ายทำ การแสดง การตัดต่อ ฯลฯ  มีความคิดริเริ่ม ไม่เคยมีแบบอย่างมาก่อนในภาพยนตร์อื่นๆ- บูรณภาพ คือความสมบูรณ์ครบถ้วนของผลงานภาพยนตร์ตรงตามต้นฉบับของผู้สร้างสรรค์ ภาพยนตร์ที่ออกฉายแล้วอาจถูกตัดทอน ถูกเสริมเติมแต่งเพิ่มเติม ถูกดัดแปลงไปด้วยเหตุต่าง ๆ- เป็นภาพยนตร์ที่ยังมีฟิล์มต้นฉบับหรือสำเนาในรูปแบบอื่นใดอยู่ แต่ตกอยู่ในภาวะความเสี่ยงที่จะสูญเสียภาพยนตร์นั้นไป ด้วยเหตุปัจจัยต่าง ๆ เช่น มีต้นฉบับหรือสำเนาอยู่เพียงชุดเดียว หรือภาพยนตร์นั้นกำลังเสื่อมสภาพ หรือสภาพการจัดเก็บไม่ปลอดภัย ไม่ได้มาตรฐาน เป็นต้น- ภาพยนตร์ที่สามารถส่งผลกระทบโดยตรงหรือโดยอ้อมต่อปัจเจกชนและหรือต่อสังคม ไม่ว่าทางด้านพฤติกรรม ความคิด ความเชื่อ อารมณ์ ฯลฯ อาจก่อให้เกิดกระแสสมัยนิยมเกิดการเปลี่ยนแปลง ค่านิยม ขนบธรรมเนียม ไม่ว่าชั่วระยะเวลาสั้นหรือยั่งยืนนาน 

**ลำดับงานพิธีประกาศรายชื่อภาพยนตร์**

**รายชื่อภาพยนตร์**

**ครั้งที่ 1 (พ.ศ. 2554)**
 พระเจ้ากรุงสยามเสด็จฯ ถึงกรุงเบิร์น (พ.ศ. 2440)- พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว (พ.ศ. 2468)- พระราชพิธีเฉลิมพระราชวงศ์จักรีและกรุงเทพพระมหานคร อันสถาปนามาครบ ๑๕๐ ปี (พ.ศ. 2475)- คล้องช้าง (พ.ศ. 2481)- พระเจ้าช้างเผือก (พ.ศ. 2484)- น้ำท่วมใหญ่กรุงเทพ (พ.ศ. 2485)- รัฐประหาร ๒๔๙๐ (พ.ศ. 2490)- โรงแรมนรก (พ.ศ. 2500)- นิ้วเพชร (พ.ศ. 2501)- ผีตองเหลือง (พ.ศ. 2505)- ไฟเย็น (พ.ศ. 2508)- มนต์รักลูกทุ่ง (พ.ศ. 2513)- โทน (พ.ศ. 2513)- ประมวลภาพเห็นการณ์สูญเสียพระเอกผู้ยิ่งใหญ่ มิตร ชัยบัญชา (พ.ศ. 2513)- อนุทินวีรชน ๑๔ ตุลา (พ.ศ. 2517)- การต่อสู้ของกรรมกรหญิงโรงงานฮาร่า (พ.ศ. 2518)- บันทึกเหตุการณ์ 6 ตุลาคม 2519 (พ.ศ. 2519)- ! อัศเจรีย์ (พ.ศ. 2519)- แผลเก่า (พ.ศ. 2520)- ทองปาน (พ.ศ. 2520)- สุดสาคร (พ.ศ. 2522)- ลูกอีสาน (พ.ศ. 2525)- ผีเสื้อและดอกไม้ (พ.ศ. 2528)- ทวิภพ (พ.ศ. 2547)- ลุงบุญมีระลึกชาติ (พ.ศ. 2553) 

**ครั้งที่ 2 (พ.ศ. 2555)**
 โชคสองชั้น (พ.ศ. 2470)- ชีวิตก่อน ๒๔๗๕ (พ.ศ. 2473)- แห่รัฐธรรมนูญ (พ.ศ. 2476)- พระบาทสมเด็จพระเจ้าอยู่หัวอานันทมหิดลเสด็จนิวัตพระนคร พ.ศ. ๒๔๘๑ (พ.ศ. 2481)- ทิ้งระเบิดกรุงเทพในสงครามโลกครั้งที่ ๒ (พ.ศ. 2487)- การสวนสนามของกองกำลังเสรีไทย (พ.ศ. 2488)- เหตุมหัศจรรย์ (พ.ศ. 2498)- สวรรค์มืด (พ.ศ. 2501)- แม่นาคพระโขนง (พ.ศ. 2502)- การชกมวยชิงแชมเปี้ยนโลกระหว่าง โผน กิ่งเพชร-ปาสคาล เปเรส พ.ศ. ๒๕๐๓ เวทีมวยลุมพินี กรุงเทพฯ (พ.ศ. 2503)- มือโจร (พ.ศ. 2504)- เรือนแพ (พ.ศ. 2504)- บันทึกรักของพิมพ์ฉวี (พ.ศ. 2505)- เงิน เงิน เงิน (พ.ศ. 2508)- เสน่ห์บางกอก (พ.ศ. 2509)- พยาธิตัวจี๊ด GNATHOSTOMA SPINIGERUM AND GNATHOSTOMIASIS IN THAILAND (พ.ศ. 2501)- ยิงเป้านักโทษค้ายาเสพติด (พ.ศ. 2510)- อินทรีทอง (พ.ศ. 2513)- ดาไลลามะในสวนโมกข์ (พ.ศ. 2515)- หนุมานพบ ๗ ยอดมนุษย์ (พ.ศ. 2517)- ทองพูน โคกโพ ราษฎรเต็มขั้น (พ.ศ. 2520)- ครูบ้านนอก (พ.ศ. 2521)- เมืองในหมอก (พ.ศ. 2521)- คนจร (พ.ศ. 2542)- สวรรค์บ้านนา (พ.ศ. 2552) 

**ครั้งที่ 3 (พ.ศ. 2556)**
ไฟล์:Theovertureposter1.jpg|right|thumb|150px|โหมโรง (พ.ศ. 2547)- VISIT OF THE PRINCE OF SIAM (1901) (พ.ศ. 2444)- ช้าง (Chang: A Drama of the Wilderness) (พ.ศ. 2470)- แหวนวิเศษ (พ.ศ. 2472)- เสด็จทอดพระเนตรมอญรำผี ปากลัด ๑ มีนาคม พ.ศ. ๒๔๗๓ (พ.ศ. 2473)- พระราชพิธีโล้ชิงช้า (พ.ศ. 2474)- การรับเรือตอร์ปิโด (พ.ศ. 2478)- รวมไทย (พ.ศ. 2484)- ทรายมาเป็นแก้ว (พ.ศ. 2493-2494)- อาจารย์ศิลป์ พีระศรี (พ.ศ. 2494)- กรุงเทพเมืองหลวงของเรา (พ.ศ. 2500)- โฆษณาขี้ผึ้งบริบูรณ์บาล์ม ชุดหนูหล่อพ่อเขาพาไปดูหมี (พ.ศ. 2505)- หลุมศพที่ลือไซต์ (พ.ศ. 2505)- เพชรตัดเพชร (พ.ศ. 2509)- ผู้ชนะสิบทิศ (พ.ศ. 2509-2510)- เขาชื่อกานต์ (พ.ศ. 2516)- โนราขุนอุปถัมภ์นรากร (พ.ศ. 2516)- วัยอลวน (พ.ศ. 2519)- คนภูเขา (พ.ศ. 2522)- น้ำพุ (พ.ศ. 2527)- บุญชูผู้น่ารัก (พ.ศ. 2531)- ปุกปุย (พ.ศ. 2533)- 2499 อันธพาลครองเมือง (พ.ศ. 2540)- ฟ้าทะลายโจร (พ.ศ. 2543)- โหมโรง (พ.ศ. 2547)- มหา’ลัยเหมืองแร่ (พ.ศ. 2548)

**ครั้งที่ 4 (พ.ศ. 2557)**
ไฟล์:Fan Chan poster.jpg|right|thumb|150px|แฟนฉัน (พ.ศ. 2546)- ร. ๕ เสด็จประพาสกรุงสต็อกโฮล์ม (พ.ศ. 2440)- เสด็จอินโดจีน พ.ศ. ๒๔๗๓ (พ.ศ. 2473)- Siamese Society (พ.ศ. 2463)- Sound Patch Work (พ.ศ. 2473)- ปัตตานีในอดีต (พ.ศ. 2479)- ข้าวกำมือเดียว (พ.ศ. 2483)- พรายตะเคียน (พ.ศ. 2483)- งานวันชาตะ นายพลตรี หลวงพิบูลสงคราม (พ.ศ. 2484)- พี่ชาย (พ.ศ. 2494)- จำเริญ – จิมมี่ (พ.ศ. 2497)- สันติ-วีณา (พ.ศ. 2497)- ชั่วฟ้าดินสลาย (พ.ศ. 2498)- เศรษฐีอนาถา (พ.ศ. 2499)- รักริษยา (พ.ศ. 2500)- หาบข้าว นวดข้าว สีข้าว แต่งงานภาคใต้ (พ.ศ. 2511-2512)- ตลาดพรหมจารีย์ (พ.ศ. 2516)- สำเพ็ง (พ.ศ. 2525)- คนทรงเจ้า (พ.ศ. 2532)- คนเลี้ยงช้าง (พ.ศ. 2533)- กลิ้งไว้ก่อนพ่อสอนไว้ (พ.ศ. 2534)- กาลครั้งหนึ่งเมื่อเช้านี้ (พ.ศ. 2537)- นางนาก (พ.ศ. 2542)- ดอกฟ้าในมือมาร (พ.ศ. 2543)- มนต์รักทรานซิสเตอร์ (พ.ศ. 2544)- แฟนฉัน (พ.ศ. 2546) 

**ครั้งที่ 5 (พ.ศ. 2558)**
ไฟล์:Love siam poster.png|right|thumb|150px|รักแห่งสยาม (พ.ศ. 2550)- ภารกิจทหารอาสาสยามในสงครามโลกครั้งที่ 1 (พ.ศ. 2461)- เด็กซนสมัย ร.7 (พ.ศ. 2470-75)- พันท้ายนรสิงห์ (พ.ศ. 2493)- ทหารไทยไปเกาหลี (พ.ศ. 2494-95)- มรดกพระจอมเกล้า  (พ.ศ. 2497)- พระบาทสมเด็จพระเจ้าอยู่หัวเสด็จออกผนวช (พ.ศ. 2499)- โฆษณาพระเครื่องฉลอง 25 พุทธศตวรรษ (พ.ศ. 2500)- ทะโมนไพร (พ.ศ. 2502)- การปฏิบัติหน้าที่เพื่อประเทศชาติในตำแหน่งหัวหน้ารัฐบาลและผู้นำทางทหารจนถึงล้มป่วยและอสัญกรรมของ ฯพณฯ จอมพลสฤษดิ์ ธนะรัชต์ (พ.ศ. 2506)- ยุทธนา-ศิริพร (พ.ศ. 2506)- สายเลือดเดียวกัน (พ.ศ. 2509-11)- ชู้ (พ.ศ. 2515)- วัยตกกระ (พ.ศ. 2521)- เงาะป่า (พ.ศ. 2523)- ประชาชนนอก (พ.ศ. 2524)- เพื่อน-แพง (พ.ศ. 2526)- ด้วยเกล้า (พ.ศ. 2530)- บ้านผีปอบ 2 (พ.ศ. 2533)- เรื่องตลก 69 (พ.ศ. 2542)- บางระจัน (พ.ศ. 2543)- สุริโยไท (พ.ศ. 2544)- 15 ค่ำ เดือน 11 (พ.ศ. 2545)- องค์บาก (พ.ศ. 2546)- ชัตเตอร์ กดติดวิญญาณ (พ.ศ. 2547)- รักแห่งสยาม (พ.ศ. 2550) 

**ครั้งที่ 6 (พ.ศ. 2559)**
ไฟล์:Maryishappy.jpg|right|thumb|150px|Mary is happy, Mary is happy (พ.ศ. 2556)- รั้วใหม่ทางทะเล เรือดำน้ำ แห่งราชนาวีสยาม กิจวัตรของทหารเรือดำน้ำไทยในญี่ปุ่น (พิธีปล่อยเรืออันรุ่งเรืองสดใส) (พ.ศ. 2479-2480)- พระองค์เจ้าพีระพงศ์ภาณุเดชแข่งรถ ณ ถนนราชดำเนิน (พ.ศ. 2480)- เสด็จประพาสภาคใต้ (พ.ศ. 2502)- พระราชพิธีจรดพระนังคัลแรกนาขวัญ พ.ศ. ๒๕๐๓ (พ.ศ. 2503)- แพรดำ (พ.ศ. 2504)- การเดินขบวนของประชาชน นักเรียน กรณีเขาพระวิหารในจังหวัดนราธิวาส (พ.ศ. 2505)- ไม้สัก (พ.ศ. 2505)- พัฒนากร (พ.ศ. 2506)- เพลงเหย่อย (พ.ศ. 2507)- MISS UNIVERSE BEAUTY PAGEANT (การประกวดนางสาวจักรวาล) (พ.ศ. 2508)- พิธีลงนามและคำประกาศในแถลงการณ์ร่วมการก่อตั้งสมาคมประชาชาติเอเชียตะวันออกเฉียงใต้ (พ.ศ. 2510)- มิตรเก่าผู้กลับมา (พ.ศ. 2512)- จาริกานุสรณ์ King’s Activities (พ.ศ. 2514)- เทพธิดาโรงแรม (พ.ศ. 2517)- นิรโทษกรรม จำเลยคดี ๖ ตุลา (พ.ศ. 2521)- คนกลางแดด (พ.ศ. 2522)- ไผ่แดง (พ.ศ. 2522)- สะพานรักสารสิน (พ.ศ. 2530)- สตรีเหล็ก (พ.ศ. 2543)- สุดเสน่หา (พ.ศ. 2546)- หมานคร (พ.ศ. 2547)- Final Score 365 วัน ตามติดชีวิตเด็กเอ็นท์ (พ.ศ. 2550)- Mary is happy, Mary is happy (พ.ศ. 2556)- วังพิกุล (พ.ศ. 2557)- เพลงของข้าว (พ.ศ. 2558) 

**ครั้งที่ 7 (พ.ศ. 2560)**
 พระราชพิธีถวายพระเพลิงพระบรมศพพระบาทสมเด็จพระมงกุฎเกล้าเจ้าอยู่หัว 2469 (พ.ศ. 2469)- การเดินทางกลับจากประเทศญี่ปุ่นของคณะทูตไทยในการไปเจรจาตกลงการเรียกร้องดินแดนคืนจากรัฐบาลอินโดจีนของฝรั่งเศสถึงกรุงเทพพระมหานคร (พ.ศ. 2484)- ทะเลรัก (พ.ศ. 2496)- พิธีเปิดป้ายพรรคเสรีมนังคศิลา 2 กุมภาพันธ์ 2499 (พ.ศ. 2499)- ไทยไดมารู (พ.ศ. 2507)- ศึกบางระจัน (พ.ศ. 2509)- กองพันจงอางศึก (พ.ศ. 2510)- ชุมแพ (พ.ศ. 2519)- เพลงรักเพื่อเธอ (พ.ศ. 2521)- บ้านทรายทอง (พ.ศ. 2523)- หลวงตา (พ.ศ. 2523)- มือปืน (พ.ศ. 2526)- ข้างหลังภาพ (พ.ศ. 2528)- ฉลุย (พ.ศ. 2531)- เกรซแลนด์ GRACELAND (พ.ศ. 2549)

**ครั้งที่ 8 (พ.ศ. 2561)**
 งานพระบรมศพพระพุทธเจ้าหลวง (พ.ศ. 2453)- การถ่ายภาพยนตร์เสียงในฟิล์มครั้งแรกในสยาม (พ.ศ. 2472)- แข่งขันกอล์ฟ ๒๔๗๔ (พ.ศ. 2474)- ขนมเปี๊ยะของอากง (พ.ศ. 2496)- หนุมานเผชิญภัยครั้งใหม่ (พ.ศ. 2500)- ภาพยนตร์โฆษณาสี่คิงส์ (พ.ศ. 2502)- งานศพนายอ๋องซิมผ่าย ถาวรว่องวงศ์ (พ.ศ. 2512)- ไอ้ทุย (พ.ศ. 2514)- พิธีพระราชทานเพลิงศพวีรชนผู้เสียชีวิต ณ บริเวณท้องสนามหลวง 13-15 ตุลาคม 2517 (พ.ศ. 2517)- เพื่อนรัก (พ.ศ. 2520)- มนต์รักแม่น้ำมูล (พ.ศ. 2520)- เมียหลวง (พ.ศ. 2521)- เลือดสุพรรณ (พ.ศ. 2522)- รุ่งอรุณวันใหม่ในป่า (พ.ศ. 2523)- แก้ว (พ.ศ. 2523)- อนึ่ง คิดถึงพอสังเขป (พ.ศ. 2535)- กล่อง (พ.ศ. 2541)- สัตว์ประหลาด ! (พ.ศ. 2547)- ก้านกล้วย (พ.ศ. 2549)- ฉลาดเกมส์โกง (พ.ศ. 2560) 

**ครั้งที่ 9 (พ.ศ. 2562)**
 พระบาทสมเด็จพระปกเกล้าเจ้าอยู่หัวเสด็จฯ เลียบมณฑลฝ่ายเหนือ (พ.ศ. 2469)- การเสด็จเลียบหัวเมืองเหนือ ROYAL TOUR IN NORTHERN SIAM (ส่วนที่ไม่ได้ใช้) (พ.ศ. 2470)- ชมสยาม SEE SIAM (ไม่สมบูรณ์) (พ.ศ. 2473)- เลือดชาวนา (เศษที่เหลืออยู่) (พ.ศ. 2479)- ปิดทองหลังพระ (เศษที่เหลืออยู่) (พ.ศ. 2482)- กะเทยเป็นเหตุ (พ.ศ. 2497)- BANGKOK METROPOLITAN BUSES AND TRUCKS (พ.ศ. 2501)- มวยไทย (พ.ศ. 2506)- นางสาวโพระดก (พ.ศ. 2508)- ฟ้าเมืองไทย ฉลองขึ้นปีที่ 8 พุธ 7 เมษา 19 (พ.ศ. 2519)- ลูกบ้าเที่ยวล่าสุด CRAZY ME (พ.ศ. 2536)- ฝัน บ้า คาราโอเกะ FUN BAR KARAOKE (พ.ศ. 2540)- พี่มาก..พระโขนง PEE MAK (พ.ศ. 2556)- อาปัติ KARMA (พ.ศ. 2558) - INSECTS IN THE BACKYARD แมลงรักในสวนหลังบ้าน (พ.ศ. 2560)

**ครั้งที่ 10 (พ.ศ. 2563)**
 VISIT OF SIAMESE BOY SCOUT TO JAPAN (พ.ศ. 2472)- คำสั่งคำสาป (พ.ศ. 2494)- ภาพยนตร์บริการข่าวสารไทย (พ.ศ. 2497)- เบื้องหลังหนังไทย เหนือเกล้า (พ.ศ. 2510)- อีแตน (พ.ศ. 2511)- ม.ร.ว. คึกฤทธิ์ เยือนจีน (พ.ศ. 2518)- วัยระเริง (พ.ศ. 2527)- ผู้หญิงคนนั้นชื่อบุญรอด (พ.ศ. 2528)- ช่างมัน..ฉันไม่แคร์ (พ.ศ. 2529)- เวลาในขวดแก้ว (พ.ศ. 2534) 

**ครั้งที่ 11 (พ.ศ. 2564)**
 โสกันต์พระองค์เจ้าจิรศักดิ์สุประภาต (พ.ศ. 2471)- ห้วงรักเหวลึก (พ.ศ. 2498)- คำปราศรัยในวันครบรอบปีที่ 2 แห่งการปฏิวัติ 20 ตุลาคม 2503 (ไม่สมบูรณ์) (พ.ศ. 2503)- สุรีรัตน์ล่องหน (พ.ศ. 2504)- นิสิตพัฒนา (ไม่สมบูรณ์) (พ.ศ. 2505)- โฆษณาเพียว (ประมาณปี พ.ศ. 2506-2508)- การเดินทางอันแสนไกล (พ.ศ. 2512)- ทอง (พ.ศ. 2516)- วิมานดารา (พ.ศ. 2517)- สาย สีมา นักสู้สามัญชน (พ.ศ. 2524)- Goal Club เกมล้มโต๊ะ (พ.ศ. 2544)

**ครั้งที่ 12 (พ.ศ. 2565)**
 กิจการในกระทรวงพาณิชย์ แล คมนาคม THE ACTIVITIES OF THE MINISTRY OF COMMERCE AND COMMUNICATIONS พ.ศ. 2470 - 2472 - ตัดหัวต่อหัว พ.ศ. 2470 - 2473 - ดรรชนีนาง (พ.ศ. 2496)- งานอภิเษกพระสังฆราชมีแชล มงคล (อ่อน) ประคองจิต (พ.ศ. 2496) - การประกวดการจัดบ้านและบริเวณ (พ.ศ. 2497) - จอมพลสฤษดิ์ไปอเมริกา (พ.ศ. 2501) - เด็กกับหมี The Children and the Bear (พ.ศ. 2502)- มันมากับความมืด (พ.ศ. 2514)- แหวนทองเหลือง (พ.ศ. 2516)- เทพธิดา บาร์ 21 (พ.ศ. 2521)- ส.อ.ว.ห้อง 2 รุ่น 44 (พ.ศ. 2533)- October Sonata รักที่รอคอย (พ.ศ. 2552) 

**ครั้งที่ 13 (พ.ศ. 2566)**
 ปักธงไชย (พ.ศ. 2500)- Thailand (พ.ศ. 2501)- กตัญญูปกาสิต (พ.ศ. 2501)- โกนจุก (พ.ศ. 2510)- วันมหาวิปโยค (พ.ศ. 2516)- เทวดาเดินดิน (พ.ศ. 2519)- สัมภาษณ์ผู้เข้าร่วมกับพรรคคอมมิวนิสต์ไทยที่กลับออกจากป่า (พ.ศ. 2528)- เพลงสุดท้าย (พ.ศ. 2528)- 14 ตุลา สงครามประชาชน (พ.ศ. 2544)- หัวใจทรนง (พ.ศ. 2546) 

**ครั้งที่ 14 (พ.ศ. 2567)**
ไฟล์:ใบปิดภาพยนตร์ กระเบนราหู.jpg|right|thumb|150px|กระเบนราหู (พ.ศ. 2562)- Compte-rendu de Mission Archéologique…au SIAM ~ NOV-DEC 1929 ~ (รายงานการสำรวจทางโบราณคดี ณ กรุงสยาม พฤศจิกายนถึงธันวาคม 2472) (พ.ศ. 2472)- WEDDING TRIP TO BANGKOK 1938-1939 (พ.ศ. 2481-2482)- PRINCE PARIBATRA OF SIAM (พ.ศ. 2491)- สมเด็จพระนางเจ้ารำไพพรรณีทรงอัญเชิญพระบรมอัฐิ ร.7 จากลอนดอนกลับประเทศไทย (พ.ศ. 2492)- สามพราน (พ.ศ. 2503)- น้อยไจยา (พ.ศ. 2509)- บ๊าย..บาย ไทยแลนด์ (ไม่ปรากฏวันออกฉาย)- คนกราบหมา (พ.ศ. 2540 / ฉบับ Director’s Cut พ.ศ. 2567)- Birth of Seanéma (พ.ศ. 2547)- กระเบนราหู (พ.ศ. 2562)

**ดูเพิ่ม**
 100 ภาพยนตร์ไทยที่คนไทยควรดู

**อ้างอิง**

**แหล่งข้อมูลอื่น**
  National Film Heritage at the Film Archive official website-  มรดกภาพยนตร์ของชาติ เลือกกันยังไง มีประโยชน์อะไรต่อวงการหนัง? | Cinefile
หมวดหมู่:รายชื่อเกี่ยวกับภาพยนตร์ในประเทศไทย
หมวดหมู่:ภาพยนตร์ไทย